Cuneiform Tablet Prague I 545
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šur qí-bi-ma um-ma ku-lu-ma-a-ma té-er-ta-kà i-li-kam-ma um-ma a-ta-ma iš-tí zu-pá ni-kà-sí mu-uš-ḫa-ma me-ḫa-ar-šu i li-bi ṭup-pí-a šu-uk-na ni-kà-sí iš-tí-šu am-šu-ùḫ-ma 6.33333 ma-na 1 GÍN KÙ.BABBAR i li-bi-šu ŠÀ.BA 6 ma-na KÙ.BABBAR i-dí-in me-ḫa-ar-šu i-na za-al-pá a-na PUZUR₄-a-na DUMU em-qí-im a-dí-in-ma a-ṣé-er i-ku-pí-a ú i-ri-šum ub-lam ú me-eḫ-ra-am ša-ni-am a-na-ku ú-kà-al a-ḫi a-ta be-lí a-ta a-dí ša pu-šu-ke-en₆ ša áš-pu-ra-ku-ni a-wi-lúm ú-ul ša-zu-uz-tum le-e-ma me-eḫ-ra-at AN.NA ù TÚG.ḪI.A KÙ.BABBAR šé-bi-lam a-ma-kam ša-zu-uz-tum pí-šu-nu i-dí-nu-nim